open-index/open-wikipedia-markdown huggingface dataset:
நிறப்பிறழ்ச்சி இல்லா வில்லை

**நிறப்பிறழ்ச்சி இல்லா வில்லை** (*achromatic lens*) என்பது நிறப்பிறழ்ச்சி ஏற்படாதவாறு அமைக்கப்பட்ட ஒரு வில்லைத் தொகுதி. நிறப்பிறழ்ச்சி இல்லா வில்லைகள் பொதுவாக சிவப்பு மற்றும் நீல நிற அலைகளை ஒரே குவியத்திற்கு கொண்டுவர பயன்படுகிறது.

இவை பொதுவாக வெவ்வேறு நிறப்பிரிகை சக்தி கொண்ட வில்லைகள் இணைத்து உருவாக்கப்படுகிறது. ஒன்று இருகுழி வில்லையாகவும் மற்றொன்று இருகுவி வில்லையாகவும் இருக்கம்.

### நிறப்பிறழ்ச்சி

நிறப்பிறழ்ச்சியினால் (*chromatic aberration*) வெவ்வேறு நிறங்களின் குவி புள்ளி வெவ்வேறு இடங்களின் இருக்கும். இதனால் நிறங்கள் பிரிக்கப்படுகின்றன.

நிறப்பிறழ்ச்சி இல்லா வில்லையில் சிவப்பு முதல் நீலம் வரையிலான நிற அலைகளை ஒரே குவியத்திற்கு வந்துள்ளது.

## வரலாறு
நிறப்பிறழ்ச்சி இல்லா வில்லை முதன்முதலில் அமைத்தது செஸ்டர் மூர் ஹால் என்பர்.

## மேற்கோள்கள்

பகுப்பு:வில்லைகள்
பகுப்பு:வடிவ ஒளியியல்
கதோதரா

**கதோதரா** *(Kadodara)* என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகராட்சி நகரம் ஆகும். சூரத் , பர்தோலி சாலையின் இடைவழியில் தேசிய நெடுஞ்சாலை 6 மற்றும் தேசிய நெடுஞ்சாலை 8 ஆகிய இரண்டும் சந்திக்கும் இடமாக கதோதரா உள்ளது. இந்நகராட்சியின் குடிமைப் பணிகள் யாவும் சூடா எனப்படும் சூரத் நகர்ப்புற மேம்பாட்டு நிறுவனம் நிர்வகிக்கிறது. சூரத் மற்றும் பர்தோலி நகரங்களுக்கு அண்மையில் கதோதரா அமைந்திருப்பதால் பல்வேறு தொழிலதிபர்களை இந்நகராட்சி பெரிதும் ஈர்க்கிறது. பல குடியிருப்புப் பகுதிகளும் இங்கு கட்டப்பட்டு வருகின்றன.   
 
## புவியியல் அமைப்பு

21.16156°  வடக்கு 72.96234° கிழக்கு என்ற அடையாள ஆள்கூறுகளில் கதோதரா நகராட்சி பரவியுள்ளது. மேலும், கடல் மட்டத்தில் இருந்து 18 மீட்டர்  உயரத்தில் இந்நகரம் அமைந்துள்ளது.

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 14,819 ஆகும். இம்மக்கள் தொகையில் 68 விழுக்காடு நபர்கள் ஆண்கள் மற்றும் 32 விழுக்காடு நபர்கள் பெண்கள் ஆவர். அண்   நகரின் படிப்பறிவு சதவீதம் 68% ஆகும். இது  நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 77%  மற்றும் பெண்களின் படிப்பறிவு சதவீதம் 50% ஆகும். மக்கள் தொகையில் 12 சதவீதத்தினர் ஆறு வயதிற்கு உட்பட்டவர்களாக உள்ளனர்.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சூரத் மாவட்டம்
லிம்லா

**லிம்லா** (Limla) என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
 
## புவியியல் அமைப்பு

21.17367°  வடக்கு 72.70794° கிழக்கு என்ற அடையாள ஆள்கூறுகளில் லிம்லா பரவியுள்ளது. 

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இவ்வூரின் மக்கள் தொகை 6,622 ஆகும். இம்மக்கள் தொகையில் 56 விழுக்காடு நபர்கள் ஆண்கள் மற்றும் 44 விழுக்காடு நபர்கள் பெண்கள் ஆவர். லிம்லா   நகரின் படிப்பறிவு சதவீதம் 75% ஆகும். இது  நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 79%  மற்றும் பெண்களின் படிப்பறிவு சதவீதம் 70% ஆகும். மக்கள் தொகையில் 11 சதவீதத்தினர் ஆறு வயதிற்கு உட்பட்டவர்களாக உள்ளனர்.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சூரத் மாவட்டம்
மூழ்கிய கண்டங்கள்

**மூழ்கிய கண்டம்** (*submerged continent*) பெரும்பாலும் கடலுக்கடியில்  மூழ்கியுள்ள பேரளவிலான பெருநிலப் பகுதி ஆகும்.  சில நிலப் பகுதிகளைக் குறித்து இத்தகைய சொற்பயன்பாட்டை சில தொன்மவியல் நிலவியலாளர்களும்  புவியியலாளர்களும்  பாவிக்கின்றனர். 

இத்தகைய  மூழ்கிய கண்டங்களுக்கு இரு காட்டுகளாக கேர்கைலன் பீடபூமியும் சிலாந்தியாவும் உள்ளன. 

அத்திலாந்திக்குப் பெருங்கடலில் நீரின் கீழ் மூழ்கியுள்ள "தொலைந்த கண்டத்தை" குறித்த அனுமானங்களும் தேடுதல்களும் இருந்து வந்துள்ளன. 1930களில் இந்திய, ஆப்பிரிக்க கடல்களுக்கு இடையே மூழ்கிய கண்டமாகக் கருதப்படும்  இலெமூரியாவைத் தேடும் முயற்சிகள்  மேற்கொள்ளப்பட்டன.
## மேற்சான்றுகள்

பகுப்பு:தொன்மவியல் கண்டங்கள்
தாவி ஆறு

**தாவி ஆறு**, இந்தியாவின் சம்மு காசுமீர் மாநிலத்தின் ஜம்மு நகரின் குறுக்கே பாய்ந்து செல்கிறது. தாவி ஆறு ஜம்மு நகரின் ஊடாகப் பாய்ந்து ஜம்மு நகரை இரண்டாக பிரிக்கிறது. பழைய ஜம்மு நகருக்கு முழுமையான குடிநீர் தேவையை தாவி ஆறு வழங்குகிறது. 

## தாவி ஆற்றின் பிறப்பிடம்

ஜம்மு காஷ்மீர் மாநிலத்தில் உள்ள தோடா மாவட்டத்தின் தென்மேற்கே அமைந்த பாதர்வா எனுமிடத்தில் உள்ள காளி குந்தி பனியாற்றிலிருந்து, தாவி ஆறு உருவாகி தோடா மாவட்டம்,  உதம்பூர் மாவட்டம் மற்றும் ஜம்மு மாவட்டம் வழியாக பாய்ந்து செல்கிறது.

## செயற்கை ஏரி
சம்மு காஷ்மீர் மாநிலத்தின் கோடைகாலத் தலைநகரான ஜம்மு நகரத்தின் குடிநீர் ஆதாரத்தைப் பெருக்க, சம்மு காஷ்மீர் மாநிலத்தில் முதன்முறையாக தாவி ஆற்றை ஒட்டி முப்பது கோடி ரூபாய் செலவில் பெரிய செயற்கை ஏரி ஒன்று 2012ஆம் ஆண்டிலிருந்து அமைக்கப்பட்டு வருகிறது.

## புராணகால நம்பிக்கைகள்
இராஜ பேகர் தேவதா என்பவர், ஜம்முவின் பட்டத்தரசரின் நோயை  குணமாக்க தாவி ஆற்றை ஜம்மு நகருக்கு கொண்டு வந்ததாகவும், அதனால் மகிழ்ந்த பட்டத்தரசர் தேவதாவை ஜம்முவின் அரியணையில் அமர்த்தினார்.

## மேற்கோள்கள்

பகுப்பு:ஜம்மு காஷ்மீர் ஆறுகள்
அட்லாண்டிஸ்

thumb|350px| அத்திலாந்திக்குப் பெருங்கடலின் மையத்தில் அட்லாண்டிசு இருப்பதாகக் காட்டும் அதானசியசு கிர்ச்செரின் நிலப்படம். 1669ஆம் ஆண்டு ஆம்ஸ்டர்டமில் வெளியான ''முண்டசு சப்டெர்ரனுசு'' நூலிலிருந்து. இந்த நிலப்படத்தில் தெற்கு திசை மேற்புறத்தில் காட்டப்பட்டுள்ளது.

**அட்லாண்டிசு** (*Atlantis*,, "அட்லாசின் தீவு") பிளேட்டோவின்  *[[தைமீயசு (உரையாடல்)|தைமீயசிலும்]]* *[[கிரிட்டியசு (உரையாடல்)|கிரிட்டியசிலும்]]* நாடுகளைக் குறித்த ஆவணக் குறிப்பில் குறிப்பிடப்பட்டுள்ள  புனைவுத் தீவாகும்.  பிளேட்டோவின் ஆதர்ச நாட்டின் (காண்க *[[குடியரசு (நூல்)|குடியரசு]]*) "தொன்மை ஏதென்சை" முற்றுகையிட்ட எதிராளிகள் இந்தத் தீவிலிருந்து வந்தவர்களாவர். இந்தக் கதையில் வேறெந்த மேற்கத்திய நாடுகளைப் போலன்றி ஏதென்சு அட்லாந்தியர்களின் தாக்குதலை எதிர்த்துத் தடுத்தனர். இதை ஏதென்சின் மேன்மையை எடுத்துரைக்கும் விதமாக பிளேட்டோ விவரித்தார். இக்கதையின் முடிவில் அட்லாண்டிசு கடவுள்களின் அருளை இழந்து அத்திலாந்திக்குப் பெருங்கடலில் மூழ்குகின்றது.

பிளேட்டோவின் படைப்பில் இதற்கு முதன்மைத் தரப்படாவிட்டாலும் அட்லாண்டிசு கதை இலக்கியத்தில் பெரும் தாக்கத்தை ஏற்படுத்தியுள்ளது.  பேக்கனின் *நியூ அட்லாண்டிசு*, மோரின் *உடோப்பியா* போன்ற பல  மறுமலர்ச்சி எழுத்தாளர்களின் யுடோப்பியப் படைப்புகளில் அட்லாண்டிசு முதன்மையாக இருந்தது. அதேவேளையில், 19ஆம்-நூற்றாண்டில் சில அறிஞர்கள் பிளேட்டோவின் விவரிப்பை வரலாற்று மரபாக எடுத்துக் கொண்டனர்; குறிப்பாக இக்னேசியசு டோனலியின் *அட்லாண்டிசு: ஆதிகாலத்து உலகம்*. பிளேட்டோவின் நிகழ்வுக் காலக்கோடுகள்—அவரது காலத்திற்கும் 9,000 ஆண்டுகளுக்கும் முன்பாக—மற்றும் அட்லாண்டிசின் அமைவிடம்  —"ஹேர்க்கியூலிசின் தூண்களுக்கு அப்பால்"—ஆகியவற்றைக் கொண்டு பல போலி அறிவியல் ஊகங்கள் பரவின. இதனையடுத்து, வரலாற்றுக்கு முந்தைய நாகரிகங்களைக் குறித்த  கோட்பாடுகளில் அட்லாண்டிசு உரையாடப்படலாயிற்று. தற்கால புனைவுகளில், நகுதிற நூல்களிலிருந்து திரைப்படங்கள் வரை, அட்லாண்டிசு இடம் பிடித்தது.

தற்கால மொழியறிவியலாளர்களும்  வரலாற்றாளர்களும் அட்லாண்டிசை கதையின்  புனைவுப் பாத்திரமாக ஏற்றுக்கொண்டாலும், இந்தக் கற்பனைக்கு காரணமானது எதுவென்ற விவாதம் தொடர்கின்றது. பிளேட்டோ தனது உருவகங்களுக்கும்  உவமைகளுக்கும் பழைய மரபுகளிலிருந்து எடுத்தாண்டிருப்பதால் அட்லாண்டிசிற்கான மனத்தூண்டுதல்  எகிப்திய தேரா எரிமலை வெடிப்பு, கடல் மக்களின் படையெடுப்பு, திராயன் போர் ஆவணங்களிலிருந்து  வந்திருக்கலாம் என்பது ஆராயப்பட வேண்டும் என சில அறிஞர்கள் கருதுகின்றனர். மற்றவர்கள் இத்தகைய சிந்தைத் தொடரை மறுத்து பிளேட்டோ இந்த புனைவை துவக்கத்திலிருந்தே உருவாக்கியிருக்கவேண்டும் என வாதிடுகின்றனர்;  ஏதென்சு சிசிலியைத் தாக்குதல் (கி.மு 415–கி.மு 413)  அல்லது கி.மு 373இல்  ஹெலிக்கெயின் அழிவு போன்ற அவரது காலத்தில் நிகழ்ந்த  நடப்புகளை ஒட்டி புனைந்திருக்கலாம் என்கின்றனர்.

## மேற்சான்றுகள்

## மேற்தகவல்களுக்கு

;தொன்மைய மூலங்கள்
*பிளேட்டோ, *[[தைமீயசு (உரையாடல்)|தைமீயசு]]*, பெஞ்சமின் ஜோவெட்டின் மொழிபெயர்ப்பு - Project Gutenberg; alternative version with commentary.
*பிளேட்டோ, *கிரிட்டியசு*, பெஞ்சமின் ஜோவெட்டின் மொழிபெயர்ப்பு - Project Gutenberg; alternative version with commentary.

;தற்கால மூலங்கள்
*
*
*
*
*
*
*

பகுப்பு:தொன்மவியல் கண்டங்கள்
பகுப்பு:பிளேட்டோவின் ஆக்கங்கள்
பகுப்பு:புனைவுத் தீவுகள்
இயற்கணிதச் சார்பு

கணிதத்தில் **இயற்கணிதச் சார்பு** (*algebraic function*) என்பது ஒரு பல்லுறுப்புக்கோவைச் சமன்பாட்டின் மூலமாக (root of a polynomial) வரையறுக்கப்படும் சார்பாகும். பெரும்பாலும் இயற்கணிதச் சார்புகள் கூட்டல், கழித்தல், பெருக்கல், வகுத்தல், பின்ன அடுக்குகளுக்கு உயர்த்தல் போன்ற இயற்கணிதச் செயல்களைக் கொண்ட முடிவுறு உறுப்புகளைக் கொண்டிருக்கும். 

எடுத்துக்காட்டுகள்:
:f(x)=1/x, f(x)=\sqrt{x}, f(x)=\frac{ \sqrt{1+x^3}}{x^{3/7}-\sqrt{7} x^{1/3}} 

எனினும் இவ்வாறு முடிவுறு கோவைகளாக எழுத முடியாத சில இயற்கணிதச் சார்புகள் உள்ளன.

எடுத்துக்காட்டு:
: f(x)^5+f(x)^4+x=0.

*n* படியில், *x* எனும் ஒரு மாறியில் அமைந்த இயற்கணிதச் சார்பு y = f(x) ஆனது கீழ்வரும் இயற்கணிதச் சமன்பாட்டை நிறைவு செய்யும்:

: a_n(x)y^n+a_{n-1}(x)y^{n-1}+\cdots+a_0(x)=0

இதிலுள்ள கெழுக்கள் *a**i*(*x*) , பல்லுறுப்புக்கோவை *x* இல் அமைந்த பல்லுறுப்புக்கோவைகளாக இருக்கும்.  *a**i* க்களின் மதிப்புகள் கணம் *S* இல் அமைந்திருக்கும். பெரும்பாலும் S=\mathbb Q ஆக இருக்கும். தரப்பட்ட விகிதமுறு எண்ணில், அத்தகைய ஒரு இயற்கணிதச் சார்பின் மதிப்பு, இயற்கணித எண் எனப்படும்.

இயற்கணிதச் சார்பாக இல்லாத சார்பு,  விஞ்சிய சார்பு ஆகும்.

எடுத்துக்காட்டுகள்:
:\exp(x), \tan(x), \ln(x), \Gamma(x). 

விஞ்சிய சார்புகளின் சேர்ப்பு ஒரு இயற்கணிதச் சார்பாக அமையலாம்:
:f(x)=\cos (\arcsin(x)) = \sqrt{1-x^2}.

*m* மாறிகளில் அமைந்த இயற்கணிதச் சார்பானது, *m*&nbsp;+&nbsp;1 மாறிகளில் அமைந்த பல்லுறுக்கோவைச் சார்பின் மூலமாக அமையும் சார்பு (*y*) ஆக வரையறுக்கப்படுகிறது:

:p(y,x_1,x_2,\dots,x_m)=0.\,

## ஒரு மாறியிலமைந்த இயற்கணிதச் சார்புகள்
* y-p(x) = 0.\, சமன்பாட்டின் தீர்வாக அமையும் பல்லுறுப்புக்கோவை y = p(x) ஒரு இயற்கணிதச் சார்பு

*q(x)y-p(x)=0 சமன்பாட்டின் தீர்வாக அமையும் விகிதமுறு சார்பு y=\frac{p(x)}{q(x)} ஒரு இயற்கணிதச் சார்பு.

*y^n-p(x)=0. சமன்பாட்டின் *n* ஆம் மூலமான y=\sqrt[n]{p(x)} ஒரு இயற்கணிதச் சார்பு.

## வரலாறு
கணிதவியலாளர் ரெனே டேக்கார்ட்டின் காலத்திலிருந்தே இயற்கணிதச் சார்பு குறித்த கருத்துக்கள் நிலவின. முதன்முதலாக, 1794 இல் கணிதவியலாளர் எட்வர்டு வார்னிங்கின் கட்டுரையில் இயற்கணிதச் சார்பு காணப்பட்டுள்ளது: 
:y ஆயதொலைவைக் குறிக்கும் ஒரு கணிமம், x ஆயதொலைவின் இயற்கணிதச் சார்பாக அமைந்தால், வகுத்தல், மூலம் காணல் போன்ற கணிதச் செயல்களால் தொடர் விரிவாக அதனை மாற்றிக்கொண்ட பின்னர் தொகையிட வேண்டும்.

## மேற்கோள்கள்
* 
* 

## வெளியிணைப்புகள்

*Definition of "Algebraic function" in the Encyclopedia of Math
*
*
*Definition of "Algebraic function"  in David J. Darling's Internet Encyclopedia of Science

பகுப்பு:பகுமுறைச் சார்புகள்
அரியானா சட்டமன்றம்

thumb | வலது | சண்டிகரில் உள்ள அரியானா சட்டமன்றம்**அரியானாவின் சட்டமன்றம்**, அரியானா மாநில அரசின் சட்டவாக்க அவையாகும். தொகுதிக்கு ஒருவர் என்ற வீதத்தில், மொத்தம் 90 உறுப்பினர்கள் சட்டமன்றத்துக்கு தேர்ந்தெடுக்கப்படுகின்றனர்.. சட்டமன்றம் சண்டிகரில் உள்ளது.

## தொகுதிகளும் உறுப்பினர்களும்
தற்போதைய சட்டமன்ற உறுப்பினர்களை பற்றிய விவரங்கள் கீழே தரப்பட்டுளன.

## சான்றுகள்

பகுப்பு:இந்திய மாநிலங்களின் சட்டமன்றங்கள்
பகுப்பு:அரியானா அரசு
பெர்மாங்கனிக் அமிலம்

**பெர்மாங்கனிக் அமிலம்** *(Permanganic acid)* என்பது HMnO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இந்த வலிமையான ஆக்சோ அமிலம் இருநீரேற்றாக தனித்துப் பிரிக்கப்படுகிறது. பெர்மாங்கனேட்டு உப்புகளுக்கு இணையமிலமாக இச்சேர்மம் செயல்படுகிறது. இவ்வமிலத்தின் பண்புகள் மற்றும் பயன்கள் மிகக் குறைவாக இருப்பதால் இச்சேர்மம் பெரும்பாலானவர்களின் கவனத்தை ஈர்க்கவில்லை.

## தயாரிப்பு மற்றும் கட்டமைப்பு
நீர்த்த கந்தக அமிலத்தை பேரியம் பெர்மாங்கனேட்டு கரைசலுடன் சேர்த்து வினைப்படுத்தி பெரும்பாலும் பெர்மாங்கனிக் அமிலம் தயாரிக்கப்படுகிறது. உடன் விளைபொருளாக உருவாகும் கரையாத பேரியம் சல்பேட்டு வடிகட்டுதல் முறையில் நீக்கப்படுகிறது :
:Ba(MnO4)2 + H2SO4 → 2 HMnO4 + BaSO4
இவ்வினைக்குப் பயன்படுத்தப்படும் கந்தக அமிலம் கண்டிப்பாக நீர்த்த அமிலமாக இருக்கவேண்டும் என்பதில் கவனம் தேவை. ஏனெனில் அடர் கந்தக அமிலம் பெர்மாங்கனேட்டுகளுடம் வினைபுரிந்தால் விளைபொருளாக ஒரு நீரிலியும் மாங்கனீசு ஏழாக்சைடும் உருவாகிவிடும்.

ஐதரோபுளோரோசிலிசிக் அமிலத்துடன் பொட்டாசியம் பெர்மாங்கனேட்டைச் சேர்த்து மின்னாற்பகுப்பு  முறையிலும், மாங்கனீசு ஏழாக்சைடை நீராற்பகுத்தும் கூட பெர்மாங்கனிக் அமிலம் தயாரிக்கலாம்.

படிகபெர்மாங்கனிக் அமிலத்தை குறைவான வெப்பநிலையில் இருநீரேற்றுகளாகத் (HMnO4•2H2O) தயாரிக்கலாம்.

அலைமாலை முறை அல்லது படிகவுருவியல் முறையில் பெர்மாங்கனிக் அமிலத்தின் கட்டமைப்பு நிருபிக்கப்படவில்லை. ஆனால், HMnO4 சேர்மம் பெர்குளோரிக் அமிலத்தின் பண்பொத்த நான்முக வடிவம் ஏற்றுள்ளது என அனுமானிக்கப்படுகிறது.
  
## வினைகள்
ஒரு வலிமையான அமிலமாக HMnO4 புரோட்டான் இறக்கம் அடைந்து கருஞ்சிவப்பு நிற பெர்மாங்கனேட்டுகளாக உருவாகிறது. பொட்டாசியம் பெர்மாங்கனேட்டு பரவலாக பல்வேறு காரணங்களுக்காகவும் வலிமையான ஆக்சிசனேற்றியாகப் பயன்படுகிறது.

பெர்மாங்கனிக் அமிலக் கரைசல்கள் நிலைப்புத் தன்மை குறைந்தவையாகும். படிப்படியாக இவை மாங்கனீசு டை ஆக்சைடு ஆக்சிசன், நீர் எனச் சிதைவடைகின்றன. தொடக்கத்தில் உருவாகும் மாங்கனீசு டை ஆக்சைடு இச்சிதைவு வினைக்கு வினையூக்கியாகச் செயல்பட்டு மேலும் சிதைவடைதலை தொடர்ந்து நிகழ்த்துகிறது. 
 
:2 HMnO4 + MnO2 → 3 MnO2 + H2O + 3/2 O2

சிதைவு வினையானது வெப்பம், ஒளி மற்றும் அமிலங்களால் முடுக்கப்படுகிறது. அடர் கரைசல்கள் சிதைவடைதல் வினையை மேலும் விரைவாக நிகழ்த்துகின்றன.

## மேற்கோள்கள்

பகுப்பு:ஐதரசன் சேர்மங்கள்
பகுப்பு:மாங்கனீசு சேர்மங்கள்
பகுப்பு:ஆக்சிசனேற்றிகள்
பகுப்பு:ஆக்சிசனேற்றும் அமிலங்கள்
பகுப்பு:கனிம அமிலங்கள்
1536

ஆண்டு **1536** (**[[ரோம எண்ணுருக்கள்|MDXXXVI]]**) பழைய யூலியன் நாட்காட்டியில் சனிக்கிழமையில் துவங்கிய ஒரு நெட்டாண்டு ஆகும்.

## நிகழ்வுகள்
* சனவரி 7 - இங்கிலாந்தின் எட்டாம் ஹென்றியின் முதலாம் மனைவி அராகனின் கேத்தரின் இறந்தார்.
* பெப்ரவரி 2 - எசுப்பானியர் பெத்ரோ டெ மெண்டோசா புவெனஸ் ஐரிஸ் நகரக் கண்டுபிடித்தார்.
* ஏப்ரல் 30 - திரிபுக் கொள்கை விசாரணை போர்த்துகலில் அறிமுகப்படுத்தப்பட்டது.
* மே 2 - இங்கிலாந்தின் எட்டாம் ஹென்றியின் இரண்டாவது மனைவி ஆன் பொலின் விபச்சாரம், தேசத்துரோகக் குற்றச்சாடுகளுக்காகக் கைது செய்யப்பட்டார்.
* மே 17 - ஆன் பொலினுடன் விபசாரம் செய்த குற்றச்சாட்டுக்களுக்காக அவரது சொந்த சகோதரர் ஜோர்ஜ் பொலின் உட்பட ஐந்து பேர் இங்கிலாந்தில் தூக்கிலிடப்பட்டனர்.
* மே 19 - இங்கிலாந்தின் எட்டாம் ஹென்றியின் மனைவி ஆன் பொலின் இலண்டன் கோபுரத்தில் தூக்கிலிடப்பட்டார்.
* மே 30 - இங்கிலாந்தின் எட்டாம் ஹென்றி ஜேன் சீமோர் என்பவரைத் திருமணம் புரிந்தார்.
* பிரான்சின் முதலாம் பிரான்சிசு மன்னருக்கும், புனித உரோமைப் பேரரசன் ஐந்தாம் சார்லசிற்கும் இடையில் போர் மீண்டும் ஆரம்பித்தது. பிரான்சிசு துரினைக் கைப்பற்றினான். 
* இங்கிலாந்தின் எட்டாம் ஹென்றியின் மடாலயங்களைக் கலைக்கும் சட்டம் கொண்டுவரப்பட்டதை அடுத்து இங்கிலாந்தின் பல சமயக் கட்டடங்கள் மூடப்பட்டன.
* சீர்திருத்தத் திருச்சபை டென்மார்க், நோர்வே நாடுகளில் ஆரம்பிக்கப்பட்டது.
* இலங்கையின் முதலாவது ஆயர் ஜொவோ மொன்டெய்ரோ கொழும்பில் இறந்தார்.

## பிறப்புகள்

## இறப்புகள்
* மே 19 - ஆன் பொலின், இங்கிலாந்தின் எட்டாம் ஹென்றியின் மனைவி (பி. 1501/1507)

## மேற்கோள்கள்
மும்மக்னீசியம் பாசுபேட்டு

**மும்மக்னீசியம் பாசுபேட்டு** *(Trimagnesium phosphate)* என்பது Mg3(PO4)2 என்ற மூலக்கூற்று வாய்ப்பாடு கொண்ட பாசுபாரிக் அமிலத்தினுடைய மக்னீசிய உப்பாகும்.

விகிதவியல் அளவுகளில் ஒருமக்னீசியம் பாசுபேட்டுடன் மக்னீசியம் ஐதராக்சைடு சேர்த்து வினைப்படுத்துவதன் மூலமாக மும்மக்னீசியம் பாசுபேட்டைத் தயாரிக்க முடியும்.

:Mg(H2PO4)2+2 Mg(OH)2 → Mg3(PO4)2•8H2O 

இயற்கையில் போப்பைரைட்டு என்ற கனிமமாக, மும்மக்னீசியம் பாசுபேட் எண்நீரேற்று வடிவில் காணப்படுகிறது.

## பாதுகாப்பு
அமெரிக்க உணவு மற்றும் மருந்து நிர்வாகம் மும்மக்னீசியம் பாசுபேட்டை பொதுவான பாதுகாப்பு அங்கீகாரப் பொருட்கள் பட்டியலில் பட்டியலிட்டுள்ளது.

## மேற்கோள்கள்

## இவற்றையும் காண்க
*மக்னீசியம் பாசுபேட்டு

பகுப்பு:மக்னீசியம் சேர்மங்கள்
பகுப்பு:பாசுபேட்டுகள்
பகுப்பு:அமில உப்புகள்
டெரா ஆஸ்திராலிசு

**டெரா ஆஸ்திராலிசு** (*Terra Australis*, இலத்தீனப் பொருள்:  *தெற்கு நிலம்*) பண்டைக்காலத்தில் கருதுகோளாக முன்மொழியப்பட்ட கண்டம் ஆகும்; 15ஆவது முதல் 18ஆவது நூற்றாண்டு வரை இது நிலப்படங்களிலும் காட்டப்பட்டு வந்தது. நிலப்படங்களில் இந்த நிலப்பகுதி காட்டப்பட்டபோதும் எந்தவொரு  நில அளவையும் மேற்கொள்ளப்பட்டதில்லை. வடக்கு அரைக்கோளத்தில் உள்ள நிலப்பகுதிகளுக்கு சமனாக தெற்கிலும் நிலப்பகுதி இருக்க வேண்டும் என்ற கருதுகோளின் அடிப்படையில் இது வரையப்பட்டது. இத்தகைய நிலச் சமன்பாடு கருதுகோள் 5ஆம் நூற்றாண்டிலேயே ஆவணப்படுத்தப்பட்டு மாக்ரோபியசு வரைந்த நிலப்படங்களில் *ஆஸ்திரேலியசு* என்ற பெயர் சூட்டப்பட்டிருந்தது.

1800களின் துவக்கத்தில் பிரித்தானிய கடலோடி மேத்தியூ பிலிண்டர்சு ஆத்திரேலியாவிற்கு *டெரா ஆஸ்டிராலிசின்* பெயரைச் சூட்டி பரவலாக அறியச் செய்தார்; ஆத்திரேலியாவிற்குத் தெற்கே குறிப்பிட்டளவிலான நிலப்பகுதி  "இருக்க வாய்ப்பில்லை" என்பது இவரது முன்மொழிவாக இருந்தது. 1814இல் வெளியான *எ வாயேஜ் டூ டெரா ஆஸ்திராலிசு* என்ற நூலில் பிலிண்டர்சு  இதைக் குறிப்பிட்டுள்ளார். இதற்கு பல பத்தாண்டுகளுக்குப் பின்னரே  தற்போது  அண்டார்ட்டிக்கா எனப் பெயரிடப்பட்டுள்ள கண்டம் இருப்பது தெரிய வந்தது; ஆனால் அதற்குள் ஆஸ்திரேலியா என்ற பெயர் பரவி விட்டதால்  அண்டார்ட்டிக்காவிற்குப் புதிய பெயர் சூட்ட வேண்டியதாயிற்று. 

## அந்தாட்டிக்கா
டெரா ஆஸ்ட்ராலிசு கருத்தியல்படி அடையாளப்படுத்தப்பட்ட பகுதியில் அந்தாட்டிக்கா 1820இல் முதன்முதலாக கண்டறியப்பட்டது.  டெரா ஆஸ்ட்ராலிசின் முழுமையான அளவு கண்டறியப்பட்ட பின்னர்   தெற்கு அரைக்கோளத்தில் வடக்கை விட குறைவான நிலப்பகுதியே இருப்பது அறியப்பட்டது. டெரா ஆஸ்ட்ராலிசில் இரு சிறு கண்டங்களே இருப்பது கண்டறியப்பட்டது: அந்தாட்டிக்கா & ஆத்திரேலியா.
## மேற்சான்றுகள்

பகுப்பு:தொன்மவியல் கண்டங்கள்
பகுப்பு:ஆத்திரேலிய வரலாறு
சாங்குவாவ்

**சாங்குவாவ்** *(Zankhvav)* என்பது இந்தியாவின் குசராத்து மாநிலத்தில் இருக்கும் சூரத் மாவட்டத்தில் அமைந்துள்ள ஒரு சிறிய நகரம் ஆகும். சூரத் மாநகராட்சியின் ஒரங்கமாக விளங்கும் இச்சிறு நகரம் ஒரு தொடருந்து நிலையயமாகவும் விளங்குகிறது. சூரத் நகரிலிருந்து 60 கிலோமீட்டர் தொலைவும், கோசாம்பா நகரத்திலிருந்து 17 கிலோமீட்டர் தொலைவிலும் சாங்குவாவ் நகரம் அமைந்திருக்கிறது. 

கோசாம்பா-சாங்குவாவ் தொடருந்து பாதையின் முடிவிடமாகவும் சாங்குவாவ் நகரம் இருக்கிறது. இத்தொடருந்து பாதை 1900 ஆம் ஆண்டில் ஒரு குறுகிய வழிப்பாதையாக கெயிக்வாட் வம்சத்தினரால் பரோடா மாநில தொடருந்தாக அமைக்கப்பட்டது. தற்பொழுது இப்பாதை அகலப் பாதை போக்குவரத்தாக மாற்றப்பட்டு இயங்குகிறது. 

கோசாம்பா-வேலச்சா-மாங்குரோல்-வாங்கால்- சாங்குவாவ் மாநில நெடுஞ்சாலை எண் 166 சாங்குவாவை மற்ற நகரங்களுடன் இணைக்கிறது.

சாங்குவாவின் அஞ்சல் குறியீட்டு எண் 394440.

சாங்குவாவ் நகரில் 1963 ஆம் ஆண்டில் தொடங்கப்பட்ட சாந்திநிகேதன் உயர்நிலைப் பள்ளி ஒன்று உள்ளது. இதைத்தவிர ஒரு தொழிற்பயிற்சி நிலையம் மற்றும் சமூக சுகாதார மையம் முதலியன இவ்வூரில் காணப்படுகின்றன. 

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சூரத் மாவட்டம்
கதுவா மாவட்டம்

**கதுவா மாவட்டம்**, இந்தியாவின்  சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடமான கதுவா நகரத்திலிருந்து,  ஜம்மு நகரம் 82 கிலோ மீட்டர் தொலைவிலும், மாநிலத் தலைநகரம் ஸ்ரீநகர்  347   கிலோ மீட்டர் தொலைவிலும், இந்தியத் தலைநகர் புதுதில்லி 496 கிலோ மீட்டர் தொலைவிலும் அமைந்துள்ளது.

## மாவட்ட எல்லைகள்
2,502 சதுர கிலோ மீட்டர் பரப்பளவு கொண்ட கதுவா மாவட்டம் வடக்கில் உதம்பூர் மாவட்டம், வட கிழக்கில் தோடா மாவட்டம், கிழக்கில் இமாசல பிரதேசத்தின் சம்பா மாவட்டம், தெற்கில்  பஞ்சாப் மாநிலத்தின் குர்தாஸ்பூர் மாவட்டம் மற்றும் தென்மேற்கில் ஆசாத் காஷ்மீர் எல்லைகளாக கொண்டுள்ளது.

 
## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கதுவா மாவட்ட மக்கள் தொகை 616,435 ஆக உள்ளது. அதில் ஆண்கள் 326,109; ஆகவும்  பெண்கள்  290,326 ஆகவும் உள்ளனர். மக்கள் தொகை அடர்த்தி, ஒரு சதுர கிலோ மீட்டருக்கு   246  நபர்கள் வீதம் உள்ளனர். பாலின விகிதம், ஆயிரம் ஆண்களுக்கு  பெண்கள்  890 உள்ளனர். சராசரி எழுத்தறிவு விகிதம் 73.09%  விழுக்காடாக உள்ளது. அதில் ஆண்கள் எழுத்தறிவு விகிதம்  81.53%  ஆகவும், பெண்கள் எழுத்தறிவு விகிதம்  63.72% ஆகவும் உள்ளது. மொத்த மக்கள் தொகையில் ஆறு வயதிற்குட்பட்டவர்கள் 83,936 ஆக உள்ளனர்.

## மாவட்ட நிர்வாகம்
நிர்வாக வசதிக்காக கதுவா மாவட்டம், கதுவா, ஹிரண்சாகர், பில்லவார், பனி, மார்ஹீன், டிங்கா அம்ப், பசோலி, லொகாய் மல்கார், மகான்பூர், நக்ரி மற்றும் ராம்கோட் என பதினோறு வருவாய் வட்டங்களாக பிரிக்கப்பட்டுள்ளது.

மேலும் கிராமப்புறங்களில்ம்  பஞ்சாயத்து ராஜ் சட்டம் நடைமுறைப்படுத்த, கதுவா , பனி, பார்னொட்டி, பஷோலி, பில்லவார், டுக்கன்,  காக்வால், ஹிரன்நகர், கதுவா மற்று,  லொஹாய் மல்ஹர் என எட்டு ஊராட்சி ஒன்றியங்கள் அமைக்கப்பட்டுள்ளது. இந்த எட்டு ஊராட்சி ஒன்றியங்களின் கீழ் 512 பஞ்சாயத்து கிராமங்கள் உள்ளது.

## மொழிகள்
கதுவா மாவட்டத்தில் டோக்கிரி, பஹாரி, இந்தி, உருது மற்றும் ஆங்கில மொழிகள் பேசப்பட்டாலும், கல்வி நிலையங்களில் இந்தி, ஆங்கிலம் மற்றும் உருது மொழிகள் பயிற்றுவிக்கப்படுகிறது.

## சமயம்
ஜம்மு கோட்டத்தில் உள்ள கதுவா மாவட்டத்தில் இந்துக்கள் பெரும்பான்மையான சமயத்தினராக உள்ளனர். இம்மாவட்டத்தின் மக்கள் தொகையில் இந்துக்கள்  87.61  விழுக்காடும், இசுலாமியர்கள் 10.42  விழுக்காடும், சீக்கியர்கள் 1.55 விழுக்காடும், மற்றவர்கள் 0.12 விழுக்காடுமாக உள்ளனர்.

## அரசியல்
கதுவா மாவட்டம் ஐந்து சட்டமன்றத் தொகுதிகளைக் கொண்டுள்ளது. அவைகள்; பனி, பஷொலி, கதுவா, பில்லவார் மற்றும் ஹிரநகர் ஆகும்

## போக்குவரத்து வசதிகள்
கதுவாவிலிருந்து ஸ்ரீநகருக்கும், ஜம்முவிற்கும் பேருந்து சேவைகள் உண்டு, மேலும்  கதுவாவிலிருந்து ஜம்முவிற்கு முப்பதிற்கும் மேற்பட்ட தொடருந்து சேவைகள் உள்ளது.

## இராணுவ முக்கியத்துவம்
கதுவா மாவட்டம் இந்திய-பாகிஸ்தான் எல்லையில் அமைந்திருப்பதால், பாகிஸ்தானிலிருந்து கதுவா மாவட்டத்தில் நுழையும் தீவிரவாதிகளை கண்காணிக்கவும், தடுக்கவும், எதிர்கொள்ளவும் இந்திய இராணுவத்திற்கும், துணை இராணுவப் படைகளுக்கும் பெரும் சவாலாகவே உள்ளது.
## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்
* கதுவா மாவட்ட இணையதளம்  
* details
* Gallery for Basohli paintings 


பகுப்பு:ஜம்மு காஷ்மீரின் மாவட்டங்கள்
அந்நோவா

**அந்நோவா** *(unnova)* என்பது ஒரு விண்மீன் தன் வாழ்நாளின் இறுதியாக தானாகவே வீழ்ச்சியடையும் போது நடைபெறும் ஒரு நிகழ்ச்சியாகும். இவ்வீழ்ச்சியின் போது குறுமீன் வெடிப்பு அல்லது மீயொளிர் விண்மீன் வெடிப்பு நிகழ்வுகளின் போது வெளிப்படும் ஆற்றலைப் போல பெரும் எண்ணிக்கையிலான துகள்கள் மற்றும் ஆற்றல் உமிழப்படுவதில்லை. ஆனால் மீயொளிர் விண்மீன் வெடிப்பு போலவே அந்நோவாவின் மையப்பகுதி ஒரு நொதுமி விண்மீன் அல்லது ஒரு கருந்துளையாக உருவாகிறது. விண்மீனின் வெளிப்புற பகுதியில் இருக்கும் பருப்பொருள், ஒப்பீட்டளவில் மெதுவாக அந்நோவாவின் மையப்பகுதியில் விழுகிறது. இதனால் குறைந்த ஆற்றல் காம்மா கதிர் வீச்சு உமிழப்படுகிறது.

## மேற்கோள்கள்

பகுப்பு:வானியல் நிகழ்வுகள்
பகுப்பு:வானியற்பியல்
பகுப்பு:உடுக்கணத் தோற்றப்பாடுகள்
பகுப்பு:விண்மீன் படிமலர்ச்சி
ஜம்மு மாவட்டம்

**ஜம்மு மாவட்டம்**, இந்தியாவின்  சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். ஜம்மு மாவட்டத்தின் தலைமையிடமான ஜம்மு நகரம், ஜம்மு காஷ்மீர் மாநிலத்தின் குளிர்கால தலைநகரமாக விளங்குகிறது.
 
இம்மாவட்டத்தின் தலைமையிடமான ஜம்மு நகரத்திலிருந்து  58 கிலோ மீட்டர் தொலைவில்  புகழ்பெற்ற வைஷ்ணவ தேவி அம்மன் மலைக் கோயிலும்,  மாநிலத் தலைநகரம் காஷ்மீர்  294 கிலோ மீட்டர் தொலைவிலும், இந்தியத் தலைநகர் புதுதில்லி 602 கிலோ மீட்டர் தொலைவிலும் அமைந்துள்ளது.

ஜம்மு காஷ்மீர் மாநிலத்தின் அதிக மக்கள் தொகை கொண்ட மாவட்டமாக ஜம்மு மாவட்டம் உள்ளது.   ஜம்மு மாவட்டத்தில் பாயும் ஆறுகளில் தாவி ஆறும் ஒன்றாகும்.
## மாவட்ட எல்லைகள்
2,342 சதுர கிலோ மீட்டர் கொண்ட ஜம்மு மாவட்டத்தின் வடக்கே ரஜௌரி மாவட்டமும், வடகிழக்கில், கிழக்கே உதம்பூர் மாவட்டமும், மேற்கே ஆசாத் காஷ்மீரும் தெற்கே பாகிஸ்தானும் எல்லைகளாக அமைந்துள்ளன.
ஜம்மு காஷ்மீர் மாநிலத்தின் அதிக மக்கள் தொகை கொண்ட மாவட்டமாக ஜம்மு மாவட்டம் உள்ளது.  

## மாவட்ட நிர்வாகம்
ஜம்மு மாவட்டம் அக்னூர், பிஷ்னா, ஜம்மு மற்றும் இரண்வீர்சிங் புரம் என நான்கு வருவாய் வட்டங்கள் கொண்டுள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, ஜம்மு மாவட்ட மக்கள் தொகை 15,29,958 ஆக உள்ளது. அதில் ஆண்கள் 8,13,821; ஆகவும்  பெண்கள் 716,137  ஆகவும் உள்ளனர்.

மக்கள் தொகை அடர்த்தி, ஒரு சதுர கிலோ மீட்டருக்கு 653  ஆக உள்ளது. பாலின விகிதம் ஆயிரம் ஆண்களுக்கு  880 பெண்கள் உள்ளனர். சராசரி எழுத்தறிவு விகிதம்  83.45 விழுக்காடாக உள்ளது. அதில் ஆண்கள் எழுத்தறிவு விகிதம்  89.08%  ஆகவும், பெண்கள் எழுத்தறிவு விகிதம்  77.13% ஆகவும் உள்ளது. மொத்த மக்கள் தொகையில் ஆறு வயதிற்குட்பட்டவர்கள் 10.94% ஆக உள்ளது. 

## போக்குவரத்து
### தொடருந்து
இந்திய இரயில்வே துறை, ஜம்மு மாவட்டத்தை இந்தியாவின் அனைத்து நகரங்களுடன் இணைக்கும் வகையில் தொடருந்து வசதிகள் உள்ளது. 

### பேருந்து
தேசிய நெடுஞ்சாலை 1எ ஜம்மு மாவட்டம் ஜம்மு காஷ்மீர் மாநிலத்தின் அனைத்து நகரங்களுடன் இணைக்கிறது. மேலும் புதுதில்லி, சண்டிகர் ஆகிய நகரங்களுக்கு பேருந்து வசதிகள் உள்ளன.

### விமானம்
ஜம்மு வானூர்தி நிலையத்திலிருந்து புதுதில்லி, ஸ்ரீநகர், லே, மும்பை, புணே, அகமதாபாத், கோவா, சென்னை, கொல்கத்தா, ஹைதராபாத், கொச்சி, குவாஹாத்தி மற்றும் பெங்களூரு  போன்ற முக்கிய நகரங்களுக்குச் செல்ல விமான வசதிகள் உள்ளது.

## சுற்றுலா தலங்கள்
 
ஜம்மு மாவட்டத்தில் சமயம் சார்ந்த மற்றும் பொதுவாக
பார்க்க வேண்டிய தலங்களில், ரகுநாத் கோவில், சிவகோரி, வைஷ்ணவ தேவி ஆலயம், புர்மண்டல்,  
நந்தினி விலங்குகள் சரணாலயம், மானஸ்பல் ஏரி, பஹு கோட்டை, பீர் கோ குகை முக்கியமானவைகள்.

## சமயம்

ஜம்மு மாவட்டத்தில் பெரும்பான்மையான சமயத்தவர்களாக இந்து சமயத்தினர் 84.27%, சீக்கியர்கள் 7.47%, இசுலாமியர்கள் 7.03%, கிறித்தவர்கள் 0.79%, மற்றவர்கள் 0.45% ஆகவும் உள்ளனர்.
## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்
*  ஜம்மு மாவட்ட இணையதளம் 
பகுப்பு:ஜம்மு காஷ்மீரின் மாவட்டங்கள்
சீலாந்தியா

**சீலாந்தியா** (*Zealandia*, , மாவோரி: **Te Riu-a-Māui**, **தாசுமான்டிசு** (*Tasmantis*) அல்லது நியூசிலாந்து கண்டம் எனப்படுவது பெரும்பாலும் மூழ்கியுள்ள கண்டப்பகுதியாகும். இது அந்தாட்டிக்காவிலிருந்து 85 முதல் 130&nbsp;மில்லியன் ஆண்டுகளுக்கு முன்னரும் தொடர்ந்து ஆத்திரேலியாவிலிருந்து 60–85 மில்லியன் ஆண்டுகளுக்கு  முன்னரும் பிரிந்து நீரில் அமிழ்ந்த கண்டப்பகுதியாகும். இது 23&nbsp;மில்லியன் ஆண்டுகளுக்கு முன்னர் முழுமையாக மூழ்கியிருந்திருக்கலாம்; இன்றும் பெருமளவு (93%) அமைதிப் பெருங்கடலில் அமிழ்ந்துள்ளது.சதாம் தீவுகளுக்கு தெற்கேயுள்ள போல்லோன் கடல்மலை சிலாந்தியாவுடன் எவ்வளவு வலிவாகப் பிணைக்கப்பட்டுள்ளது என்பது தெரியவில்லை.

சிலாந்தியா நியூசிலாந்தின் மீன்பிடித் தொழிலுக்கு மிகவும் உதவியாக உள்ளது; நியூசிலாந்தின் இயற்கைவளிக் களம் சீலாந்தின் தரநாக்கிப் பகுதியில் உள்ளது.  2007இல் பெரும் தென் கிண்ணப் பகுதியில் எண்ணெய்  முற்றாய்விற்கு அனுமதி அளிக்கப்பட்டுள்ளது. கடலுக்கடியிலான கனிமங்களாக  இரும்பு, எரிமலைசார் சல்பைடுகள், பெரோமங்கனீசு கணுக்களின் படிவுகள் உள்ளன.

## மக்கள்தொகை
* நியூசிலாந்து – 4,430,400
* நியூ கலிடோனியா – 252,000
* நோர்போக் தீவு – 2,302
* லோர்ட் ஹாவ் தீவு குழுமம் – 347
* எலிசபெத் மற்றும் மிடில்டன் கடலடிப் பாறைகள் – 0

மொத்த மக்கள்தொகை: 4,685,000

## கண்ட வகைப்பாடு
சிலாந்தியா ஒரு புவியியல் கண்டமே என்றும், அது ஒரு கண்டத்திட்டோ அல்லது குறுங்கண்டமோ அல்ல என்றும் அமெரிக்க புவியியல் கழகம் 2017 பெப்ரவரியில் அறிக்கை ஒன்றை விடுத்துள்ளது.

## மேற்கோள்கள்

## வெளி இணைப்புகள்

* Zealandia the New Zealand (drowned) Continent, from ''Te Ara''

பகுப்பு:மூழ்கிய கண்டங்கள்
பகுப்பு:நியூசிலாந்தின் புவியியல்
பகுப்பு:நியூ கலிடோனியா
பகுப்பு:ஓசியானியப் புவியியல்
உல்ஃப் எண்

**உல்ஃப் எண்** *(Wolf number)* என்பது சூரியனின் மேற்பரப்பில் காணப்படும் சூரியப் புள்ளிகள் மற்றும் சூரியப் புள்ளிகளின் தொகுதிகள் தொடர்பான எண்ணிக்கை அளவாகும். இதை அனைத்துலக சூரியப்புள்ளி எண், ஒப்பீட்டு சூரியப்புள்ளி எண் அல்லது சூரிச் எண் என்றும் அழைக்கிறார்கள்.

1848 ஆம் ஆண்டில் சுவிட்சர்லாந்து நாட்டின் சூரிச் நகரைச் சார்ந்த யோகான் ருடால்ஃப் உல்ஃபு இக்கணக்கிடும் முறையை கண்டறிந்த காரணத்தால் இவ்வெண்ணிக்கை உல்ஃப் எண் என்ற பெயரால் அழைக்கப்படுகிறது. சூரியனின் மேற்பரப்பில் காணப்படும் புள்ளிகள் மற்றும் புள்ளிகள் தொகுதி இரண்டையும் இணைத்து கணக்கிடும் முறை பயன்படுத்துவதன் காரணம் யாதெனில், கணக்கெடுப்பில் விடுபட்டுப் போகும் மிகச்சிறிய புள்ளிகளின் எண்ணிக்கையை ஈடு செய்ய வேண்டும் என்பதற்காகவேயாகும்.

இந்த எண்ணிக்கையை சேகரிக்கப்பதையும், அட்டவணைப் படுத்துவதையும் 150 ஆண்டுகளாக ஆராய்ச்சியாளர்கள் மேற்கொண்டு வருகின்றனர். சூரியப்புள்ளி நடவடிக்கையானது ஒரு சுழற்சி முறையின் அடிப்படையில் நடைபெறுகிறது என்பதையும், அதிகபட்சமாக அச்சுழற்சி ஒவ்வொரு 9.5 முதல் 11 ஆண்டுகள் கால இடைவெளியில் நிகழ்கின்றன என்பதையும் அவர்கள் கண்டறிந்துள்ளனர். (குறிப்பு: சூரிய நிகழ்வுகள் தரவு மையத்தின்SIDC 300 ஆண்டுகால தரவுகள் மற்றும் விரைவு ஃபூரியே உருமாற்றம் அடிப்படையிலான தரவுகள், இச்சுழற்சியின் அதிகபட்ச கால இடைவெளி 10.4883 எனக் கூறுகின்றன). 1843 ஆம் ஆண்டில் இச்சுழற்சி சாமுவேல் எயின்றிச் சிகாவ்பே என்பவரால் அறியப்பட்டது.

ஒப்பீட்டு சூரியப்புள்ளி எண்ணைக் ( ) கணக்கிட பின்கண்ட சூத்திரம் பயன்படுகிறது.
(சூரியப் புள்ளி நடவடிக்கையின் தினசரி அட்டவணையில் இருந்து திரட்டப்பட்டது)

: R = k(10g + s) \, 

 
இங்கு,

* s என்பது தனித்தனியான புள்ளிகளின் எண்ணிக்கை,
*g என்பது தொகுதிகளாக இருக்கும் புள்ளிகளின் எண்ணிக்கை, மற்றும்
* k என்பது அமைவிடம் மற்றும் பயன்படுத்தப்படும் கருவிக்கேற்ப மாறுபடும் ஒரு காரணி. இது, நோக்கீட்டுக் காரணி அல்லது தன்னிலை குறுக்கக் கெழு K என்றும் கருதப்படுகிறது.

2015 சூலை முதல் தேதி முதல் திருத்தி மேம்படுத்தப்பட்ட உல்ஃப் எண்களின் பட்டியல் கிடைக்க வழிவகை செய்யப்பட்டுள்ளது.

## மேற்கோள்கள்

## புற இணைப்புகள்
* The Exploratorium's Guide to Sunspots
* Solar Influences Data Analysis Center (SIDC) for the Sunspot Index 
* NASA Solar Physics Sunspot Cycle page and Table of Sunspot Numbers (txt) by month since 1749 CE
* Clement Juglar and the transition from crises theory to business cycle theories

பகுப்பு:விண்வெளி
பகுப்பு:சூரியத் தோற்றப்பாடுகள்
இமாச்சலப் பிரதேச சட்டமன்றம்

ஹிமாச்சலப் பிரதேச சட்டமன்றம், ஹிமாச்சலப் பிரதேச அரசின் சட்டவாக்க அவையாகும். இந்த சட்டமன்றத்தில் 68 உறுப்பினர்கள் இருப்பர். தொகுதிக்கு ஒருவர் என்ற வீதத்தில், தொகுதியில் அதிக வாக்குகள் பெற்றவரே அந்த தொகுதியின் பிரதிநிதியாக அறிவிக்கப்படுவார்..

## சட்டமன்றத் தொகுதிகளும் உறுப்பினர்களும்
தற்போது பன்னிரண்டாவது சட்டமன்றம் நடக்கிறது.

## அமைச்சரவை
சட்டமன்ற உறுப்பினர்களே அரசின் செயல்பாட்டை மேற்கொள்ளும் அமைச்சர்களாக தேர்ந்தெடுக்கப்படுகின்றனர்.
*முதல்வர் : சுக்விந்தர் சிங் சுகு (பொதுப்பணித்துறை, உள்துறை)

## சான்றுகள்

பகுப்பு:இந்திய மாநிலங்களின் சட்டமன்றங்கள்
பகுப்பு:இமாச்சலப் பிரதேச அரசு
பகுப்பு:இமாச்சலப் பிரதேச சட்டமன்றம்
சயான்

**சயான்** *(Sayan)* என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகரம் மற்றும் நகராட்சியாகும். சூரத் மாநகராட்சிப் பகுதியில் இருக்கும் முதன்மையான தொழிற்சாலை நகரங்களில் இந்நகரமும் ஒன்றாகும். தேசிய நெடுஞ்சாலை எண் 228 இல் சூரத்திலிருந்து 18 கிலோமீட்டர் தொலைவில் சயான் அமைந்துள்ளது. இவ்வூரில் சர்க்கரை ஆலைகள் பிரபலமாகும். இங்கு வாழ்பவர்களில் பெரும்பாலோர் கோலிசு என்ற பூர்வகுடிகள் ஆவர்.  

## புவியியல் அமைப்பு

21°19′01″  வடக்கு  72°52′40″ கிழக்கு என்ற அடையாள ஆள்கூறுகளில் சயான் நகரம் பரவியுள்ளது. மேலும், கடல் மட்டத்தில் இருந்து 19 மீட்டர்  உயரத்தில் இந்நகரம் அமைந்துள்ளது.

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 22,000 ஆகும். இம்மக்கள் தொகையில் 50 விழுக்காடு நபர்கள் ஆண்கள் மற்றும் 50 விழுக்காடு நபர்கள் பெண்கள் ஆவர். சயான்   நகரின் படிப்பறிவு சதவீதம் 65% ஆகும். இது  நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 90%  மற்றும் பெண்களின் படிப்பறிவு சதவீதம் 87% ஆகும். மக்கள் தொகையில் 14 சதவீதத்தினர் ஆறு வயதிற்கு உட்பட்டவர்களாக உள்ளனர்.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சூரத் மாவட்டம்
வினைல் புரோமைடு

**வினைல் புரோமைடு** *( Vinyl bromide)* என்பது C2H3Br என்ற மூலக்கூற்று வாய்ப்பாடு கொண்ட ஒரு எளிய வினைல் ஆலைடு ஆகும். இச்சேர்மம் குளோரோபார்ம், எத்தனால், டை எத்தில் ஈதர், நான்கைதரோ பியூரான், அசிட்டோன் மற்றும் பென்சீன் ஆகியனவற்றில் கரையும்.

## பயன்கள்

புரோமோபலபடிகள் பெருமளவில் தயாரிப்பிலும் மற்றும் முக்கியமாக பாலிவினைல் புரோமைடு தயாரிப்பிலும் வினைல் புரோமைடு பயன்படுகிறது. தவிர இதுவொரு ஆல்கைலேற்றம் செய்யும் முகவராகவும் பயன்படுகிறது. 

## பாதுகாப்பு

வினைல் புரோமைடு எளிதில் தீப்பிடிக்கும் திரவம் என்பதால் ஆக்சினேற்றிகளுடன் தீவிரமாக வினை புரிகிறது.
அனைத்துலக புற்றுநோய் ஆராய்ச்சி நிறுவனம் வினைல் புரோமைடை தொகுதி 2ஏ புற்றுநோய் ஊக்கிகள் வரிசையில் பட்டியலிட்டுள்ளது.

## மேற்கோள்கள்

## புற இணைப்புகள்
*
*
*MSDS at Oxford University 
*MSDS at mathesontrigas.com 
*Vinyl bromide at IRIS
*Vinyl bromide at osha.gov
*IARC Summary & Evaluation of vinyl bromide
*Report on Carcinogens Background Document for Vinyl Bromide
*Synthesis of vinyl bromides
*The Kinetics of Pyrolysis of Vinyl Bromide 
*UV absorption spectra 
*UV Spectrum and Cross Sections 
*1H NMR spectrum 

பகுப்பு:கரிம ஆலைடுகள்
பகுப்பு:ஆல்க்கீன்கள்
ராம்பூர் சட்டமன்றத் தொகுதி

ராம்பூர் என்ற பெயரில் உள்ள சட்டமன்றத் தொகுதிகள்:
*ராம்பூர் சட்டமன்றத் தொகுதி (உத்தரப் பிரதேசம்)
*ராம்பூர், இமாச்சலப் பிரதேச சட்டமன்றத் தொகுதி
*ராம்பூர் மனிஹாரான் சட்டமன்றத் தொகுதி
*ராம்பூர் காஸ் சட்டமன்றத் தொகுதி
கேரள சம்பர்க் கிராந்தி விரைவுவண்டி

thumb|வலது
**கேரள சம்பர்க் கிராந்தி விரைவுவண்டி**, இந்திய இரயில்வேயின் கட்டுப்பாட்டில் இயங்குகிறது. இது சண்டிகர் சந்திப்புக்கும், திருவனந்தபுரம் கொச்சுவேலிக்கும் இடையே இயக்கப்படுகிறது.

## நிறுத்தங்கள்
*சண்டிகர் சந்திப்பு
*அம்பாலா பாளையம்
*புது தில்லி
*ஹசரத் நிசாமுதின்
*கோட்டா
*வடோதரா
*பன்வேல்
*மட்காவ்
*உடுப்பி
*மங்களூர் சென்ட்ரல்
*காசரகோடு
*கண்ணூர்
*கோழிக்கோடு
*ஷொறணூர் சந்திப்பு
*திருச்சூர்
*எறணாகுளம் சந்திப்பு
*ஆலப்புழா
*காயங்குளம் சந்திப்பு
*கொல்லம் சந்திப்பு
*திருவனந்தபுரம் கொச்சுவேலி

## சான்றுகள்

{கேரளம் வழியாக செல்லும் விரைவுத் தொடருந்துகள்}}

பகுப்பு:இந்திய விரைவுவண்டிகள்
இந்தோர் - சண்டிகர் விரைவுவண்டி

**இந்தோர் - சண்டிகர் விரைவுவண்டி**, இந்திய நகரங்களான இந்தூருக்கும், சண்டிகருக்கும் இடையே இயக்கப்படுகிறது.

## நிறுத்தங்கள்
* **[[இந்தூர் சந்திப்பு தொடருந்து நிலையம்|இந்தூர்]]**
* தேவஸ் சந்திப்பு
* **[[உஜ்ஜைன் சந்திப்பு]]**
* மக்சி
* ராஜ்கர்
* **[[குணா, இந்தியா|குணா]]**
* சிவபுரி
* **[[குவாலியர் சந்திப்பு]]**
* மொரேனா
* **[[ஆக்ரா]] பாளையம்**
* மதுரா சந்திப்பு
* **[[ஹசரத் நிசாமுதீன் தொடருந்து நிலையம்|தில்லி ஹசரத் நிசாமுதீன்]]**
* சகாரன்பூர்
* அம்பாலா
* **[[புது தில்லி]]**
* கர்னால்
* **[[சண்டிகர் சந்திப்பு]]**

இந்த வண்டி வாரம் ஒரு முறை இயக்கப்படுகிறது.

## மேலும் பார்க்க
* மால்வா எக்ஸ்பிரஸ்
* அவந்திகா விரைவுவண்டி
* ஷிப்ரா விரைவுவண்டி
* அகல்யநகரி எக்ஸ்பிரஸ்
* நர்மதா விரைவுவண்டி

## சான்றுகள்

பகுப்பு:சண்டிகரில் போக்குவரத்து
சண்டிகரின் பாறைச் சிற்பத் தோட்டம்

**சண்டிகரின் பாறைச் சிற்பத் தோட்டம்**, இந்திய நகரமான சண்டிகரில் உள்ள சிற்பத் தோட்டமாகும். இதை நேக் சந்த் பாறைச் சிற்பத் தோட்டம் என்று அழைக்கின்றன. இது 40 ஏக்கர் பரப்பளவில் அமைந்துள்ளது.

இவர் பத்மஸ்ரீ விருதை பெற்றுள்ளார்.

இந்த தோட்டம் சுக்னா ஏரிக்கு அருகில் அமைந்துள்ளது. இங்குள்ள சிலைகளை புட்டி, கண்ணாடிகள், வளையல்கள், தரை ஓடுகள், தட்டாங்கல் உள்ளிட்டவற்றை கொண்டு உருவாக்கியுள்ளனர்

1976ஆம் ஆண்டில், இந்த தோட்டத்தை பொதுமக்கள் பார்த்து செல்ல அனுமதிக்கப்பட்டனர். 1983ஆம் ஆண்டில் உருவாக்கப்பட்ட சின்னத்தில் இந்த தோட்டத்தை பற்றிய அஞ்சல் தலை வெளியானது. நகரத்தில் தேவையற்று கிடந்த பழைய பொருட்களையும், கழிவுகளையும் கொண்டு இந்த சிற்பங்களை உருவாக்கி முடித்தார் நேக் சந்த்.

இந்த தோட்டத்தை நாள்தோறும் ஐந்தாயிரம் பார்வையாளர்கள் பார்வையிட்டு செல்கின்றனர்.

## படங்கள்

Image:RockGardenEntrance.jpg|வாயில்
Image:RockGarden.jpg|பாறைச் சிற்பத் தோட்டம்
Image:Dancing girls at Rock Garden, Chandigarh.jpg|ஆடும் பெண்கள்
Image:Decorated wall at Rock Garden, Chandigarh.jpg|அலங்கரிக்கப்பட்டுள்ள சுவர்


## சான்றுகள்

## இணைப்புகள்

*  நேக் சந்த் அறக்கட்டளையின் தளம் 

பகுப்பு:சண்டிகர்
பகுப்பு:இந்தியச் சிற்பங்கள்
பகுப்பு:சண்டிகரின் புவியியல்
அய்யம்பேட்டை (தஞ்சாவூர்)

**அய்யம்பேட்டை** (ஆங்கிலம்:Ayyampettai) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்தில் இருக்கும் ஒரு பேரூராட்சி ஆகும். அய்யம்பேட்டை முன்பு **இராமச்சந்திரபுரம்** என்று அறியப்பட்டது. இங்கு அதிகம் சௌராட்டிர மக்களும், பட்டு சாலியர்களும், இசுலாமியர்களும் வாழ்கிறார்கள். நெசவுத் தொழில் அதிக அளவில் புழக்கத்தில் உள்ளது. இங்கு இரயில் நிலையம் ஒன்றும், பழமையான பள்ளியும் உள்ளன.

அய்யம்பேட்டை பேரூராட்சியில்  பிரசன்ன ராஜகோபாலசாமி திருக்கோவிலில் ஆண்டு தோறும் தேரோட்டம் நடைபெற்று வருகிறது. மேலும் ஸ்ரீ சக்கரவாக்கீஸ்வரர் சுவாமி கண்ணாடி பல்லக்கில் ஏழு ஊர் சுற்றி வலம்வரும் சப்தஸ்தான திருவிழாவில் அய்யம்பேட்டை நகரில் பூச்சொரிதல் விழா ஆண்டு தோறும் நடைபெறுகிறது.

## அமைவிடம்
அய்யம்பேட்டை பேரூராட்சிக்கு கிழக்கே கும்பகோணம் 24 கி.மீ.; மேற்கே தஞ்சாவூர் 15 கி.மீ. தொலைவில் உள்ளன.

## பேரூராட்சியின் அமைப்பு
7.73 ச.கி.மீ. பரப்பும்,   15  வார்டுகளும்,  186  தெருக்களும் கொண்ட இப்பேரூராட்சி  பாபநாசம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி 4,106   வீடுகளும்,16,263  மக்கள்தொகையும் கொண்டது.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 28&nbsp;மீட்டர் (91&nbsp;அடி) உயரத்தில் இருக்கின்றது.

## வெளி இணைப்புகள்
* அய்யம்பேட்டை பேரூராட்சியின் தொடர்பு மையங்கள்

## மேற்கோள்கள்

## வெளி இணைப்புகள்
* அம்மாப்பேட்டை பேரூராட்சியின் இணையதளம்

பகுப்பு:தஞ்சாவூர் மாவட்டத்தில் உள்ள பேரூராட்சிகள்
சண்டிகர் பன்னாட்டு வானூர்தி நிலையம்

**சண்டிகர் பன்னாட்டு வானூர்தி நிலையம்**  இந்திய நகரமான சண்டிகர் நகரத்தின் வான்வழிப் போக்குவரத்துக்கு உதவுகிறது. இதன் அமைவிடம் இந்திய பஞ்சாபின் மொகாலியில் உள்ளது. இந்திய பஞ்சாப், ஹரியானா ஆகிய மாநிலங்களுக்கும் போக்குவரத்துக்கு ஏதுவாக அமைந்திருக்கிறது.

புதிய முனையத்தின் மொத்த பங்குகளில் 24.5 சதவீதத்தை இந்திய பஞ்சாபும், மற்றொரு 24.5 சதவீதத்தை அரியானாவும் கொண்டிருக்கின்றன. இந்திய வானூர்தி நிலையங்கள் ஆணையம் ஏனைய 51 சதவீத பங்குகளை கொண்டுள்ளது.

இங்கு வான்படையின் விமானங்களும் வந்து இறங்குகின்றன.

## ஓடுதளங்கள்
இந்த நிலையத்தில் 9000 அடி நீளத்துக்கு ஓடுபாதை அமைக்கப்பட்டுள்ளது. ஓடுபாதையை இந்திய வான்படை கட்டுப்படுத்துகிறது.

## வானூர்திகளும் சேரும் இடங்களும்

## சான்றுகள்

## இணைப்புகள்
* சண்டிகர் சர்வதேச விமான நிலையத்தைப் பற்றி 
*

பகுப்பு:சண்டிகரில் போக்குவரத்து
பகுப்பு:இந்திய பஞ்சாபில் உள்ள வானூர்தி நிலையங்கள்
பகுப்பு:அரியானாவில் போக்குவரத்து
பகுப்பு:இந்திய பன்னாட்டு வானூர்தி நிலையங்கள்
சண்டிகர் சந்திப்பு தொடருந்து நிலையம்

சண்டிகர் சந்திப்பு, இந்திய நகரமான சண்டிகரில் உள்ளது. அதிக மக்கள் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.

## தொடர்வண்டிகள்
*12312/12311 - கால்கா மெயில்
*12687 - மதுரை - சண்டிகர் அதிவிரைவுவண்டி
*19717 - ஜெய்ப்பூர் - சண்டிகர் இண்டர்சிட்டி விரைவுவண்டி
*14888 - பார்மர் - கால்கா விரைவுவண்டி

## சான்றுகள்

## இணைப்புகள்
* சண்டிகட் சந்திப்பில் நின்று செல்லும் தொடர்வண்டிகள்

பகுப்பு:பஞ்சாப் மாநிலத்திலுள்ள தொடருந்து நிலையங்கள்
பகுப்பு:சண்டிகர்
பகுப்பு:சண்டிகரில் உள்ள கட்டிடங்கள்
அமிர்தசரஸ் சந்திப்பு தொடருந்து நிலையம்

**அமிர்தசரஸ் சந்திப்பு**, இந்திய மாநிலமான பஞ்சாபின் அமிர்தசரஸ் நகரத்தில் அமைந்துள்ளது.

## பயணிகள்
இந்தியாவில் அதிக மக்கள் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.

## தொடர்வண்டிகள்

## சான்றுகள்

*Distance Between Amritsar Railway Station to Bagha Border

## இணைப்புகள்
*  Trains at Amritsar
* 

பகுப்பு:பஞ்சாப் மாநிலத்திலுள்ள தொடருந்து நிலையங்கள்
பகுப்பு:அமிர்தசரஸ் மாவட்டம்
பகுப்பு:இந்திய பஞ்சாபில் போக்குவரத்து
சிம்பாப்வேயின் மின் நிலையங்கள்

**சிம்பாப்வே நாட்டிலுள்ள மின் நிலையங்களின் பட்டியல்** (*Power stations in Zimbabwe)* இங்குள்ள அட்டவணையில் தரப்பட்டுள்ளது.

## நிலக்கரி

## நீர்மின் நிலையம்

## மேற்கோள்கள்

பகுப்பு:சிம்பாப்வே
சத்தீசு குசரால்

**சத்தீசு குசரால்** (Satish Gujral  பிறப்பு  25 திசம்பர் 1925) ஓவியர், சிற்பக்கலைஞர், எழுத்தாளர்  என அறியப்படுகிறார்.  சுவரோவியம், கிராபிக்சு, கட்டடக்கலை கரிக்கட்டைச் சிற்பங்கள்  பிளாஸ்டிக் கலை ஆகியவற்றிலும் வல்லுநர். இந்திய நடுவணரசின்  பத்ம விபூசண் விருது பெற்றவர்.

## வாழ்க்கைக் குறிப்பு

சத்தீசு குசரால் இன்றைய பாக்கித்தானில் அமைந்துள்ள சீலம் நகரில் பிறந்தார். 1939 ஆம் ஆண்டு இலாகூரில் மாயோ கலைக் கல்லூரியில்  பயின்று தேர்ச்சிப் பெற்று 1944 இல் மும்பைக்குக் குடி பெயர்ந்தார். ஓவியக் கலையை மேலும் கற்று தம் திறமையை மேம்படுத்திக் கொள் வதற்காக மெக்சிகோ அரசின் உதவித் தொகையைப் பெற்று மெக்சிகோ அரசின் தேசியக் கல்லூரியில் படித்தார். அங்கு டியாகோ ரிவேரா  டேவிட் செக்கிரோஸ் ஆகிய  புகழ் பெற்ற ஓவியர்களிடம் பயிற்சிப் பெற்றார்

## ஆக்கங்கள்

சீதையின் அக்கினிப் பிரவேசம், திரவ்பதையின் துகிலுரிப்பு, சத்ரஞ் கி கில்லாடி என்பன சத்திசு குசரால் படைத்த   ஓவியங்களில் குறிப்பிடத்தக்கன. கட்டடக் கலையில் சிறந்த சத்தீசு குசரால் புது தில்லியீல் உள்ள பெல்ஜியம் தூதரகக் கட்டடத்தை வடிவமைத்தார்.
மேலும் கோவா பல்கலைக் கழகம்,  ஐதராபாத்தில் சி.எம்.சி. நிறுவனத்தின் ஆய்வு மையம் ஆகிய  கட்டடங்கள் இவரால் வடிவமைக்கப் பட்டவை ஆகும். அவருடைய தன் வரலாறு மற்றும் சில நூல்களை  எழுதியுள்ளார்.  1952 முதல் 1974 வரை மெக்சிகோ நியூயார்க் புதுதில்லி  மும்பை  கல்கத்தா மாண்ட்ரியல் உரோம் பெர்லின் டோக்கியோ எனப் பல நாடுகளுக்கும் நகரங்களுக்கும் பயணம் செய்து ஆங்காங்கே  கண்காட்சிகள் வைத்து தாம் படைத்த ஓவியங்கள் சிற்பங்கள் ஆகியவற்றைப்  பரப்பினார்.

## விருதுகள்

ஓவியத்துக்கான தேசிய விருது (இரண்டு முறை )

சிற்பத்துக்கான தேசிய விருது

பஞ்சாப் அரசின் கௌரவ விருது

பெல்ஜியம் அரசின் ஆர்டர் ஆப் தி கிரவுன்

இந்திய அரசின் பத்ம விபூசண்

லியோனர்டோ டா வின்சி விருது

மெக்சிகோ அரசின்  வாழ்நாள் சாதனை பன்னாட்டு விருது

## உசாத்துணை

http://www.iloveindia.com/indian-heroes/satish-gujral.html

http://www.culturalindia.net/indian-art/painters/satish-gujral.html

http://www.satishgujral.com/

பகுப்பு:கலைஞர்கள்
பகுப்பு:வாழும் மக்கள்
பகுப்பு:பத்ம விபூசண் விருது பெற்றவர்கள்
பகுப்பு:1925 பிறப்புகள்
சூரியச் சுழற்சி 1

[thumb|right|[யோகண் ருடால்ஃப் உல்ஃப்]]

**சூரியச் சுழற்சி 1** (*Solar cycle 1*) என்பது சூரியனின் மேற்பரப்பில் சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட முதலாவது  சூரியச் சுழற்சியாகும். இச்சுழற்சி 1755 ஆம் ஆண்டு மார்ச்சு மாதம் தொடங்கி 1766 ஆம் ஆண்டு சூன் மாதம் வரையில் 11.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 1 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 86.5 எண்ணிக்கையும் (சூன் 1761) குறைந்த பட்சமாக 11.2 எண்ணிக்கையுமாக கணக்கிடப்பட்டது.

1843 ஆம் ஆண்டில் சூரியச் சுழற்சியைக் கண்டுபிடித்த சாமுவேல் எயின்றிச் சிகாவபேயால் ஊக்கம்பெற்ற யோகண் ருடால்ஃப் உல்ஃப் சூரியச் சுழற்சி #1 ஐ கண்டுபிடித்தார். இதற்காக இவர் கலீலியோவின் முதலாவது தொலைநோக்கி அவதானிப்புகள் தொடங்கி கிடைத்த அனைத்து சூரிய புள்ளிகளின் தரவுகளையும் திரட்டினார். இதனால் சிகாவபே திட்டமிட்டிருந்த 10 ஆண்டுகள் என்ற சூரிய சுழற்சியின் சராசரி நீளத்தை 11.11 ஆண்டுகள் என இவரால் மேம்படுத்த முடிந்தது. எனினும், சுழற்சிகளை அடையாளம் காண்பதற்கு நம்பத்தகுந்த ஆதாரமாக 1755 க்கு முற்பட்ட போதுமான அவதானிப்புகளை இவரால் கண்டுபிடிக்க முடியவில்லை. எனவே 1755–1766 வரையிலான ஆண்டுகளை மரபுமுறைப்படி சூரியச் சுழற்சி#1 என எண்ணிட்டார். 1852 ஆம் ஆண்டில் உல்ஃப் தன்னுடைய ஆராய்ச்சி முடிவுகளை வெளியிட்டார்.

## மேற்கோள்கள்

பகுப்பு:சூரியச் சுழற்சிகள்
கேர்கைலன் பீடபூமி

**கேர்கைலன் பீடபூமி ** அல்லது **கேர்கெலென் பீடபூமி** (*Kerguelen Plateau*,, ) தெற்கு இந்தியப் பெருங்கடலில் உள்ள கடற்படுகை பீடபூமியும் பெரும் அனற்பாறை திரட்சியும் (LIP) ஆகும்.  இது ஒரு குறுங்கண்டமும்  மூழ்கிய கண்டமும் ஆகும். இது ஆத்திரேலியாவிற்குத் தென்மேற்கே 3,000&nbsp;கி.மீ. தொலைவில் அமைந்துள்ளது. இப்பீடபூமி  சப்பானைப் போல மூன்று மடங்கு பெரியது. இந்தப் பீடபூமி வடமேற்கு-தென்கிழக்கு திசையாக 2,200&nbsp;கி.மீ. தொலைவிற்கு நீரினடியில் பெரும் ஆழத்தில்  அமைந்துள்ளது.

இந்தப் பீடபூமி கெர்கைலன் கடல் எரிமலையால் உருவாகியுள்ளது; 130 மில்லியன் ஆண்டுகளுக்கு முன்னர் கோண்டுவானா பிரிந்ததிலிருந்து உருவாகத் தொடங்கியது. இந்தப் பீடபூமியின் சிறுபகுதி கடல் மட்டத்திற்கு மேலே உள்ளது.  இவை  பிரெஞ்சுப் பகுதியான கெர்கைலன் தீவும் ஆத்திரேலியப் பகுதியான ஏர்ட் தீவும் மக்டொனால்ட் தீவும் ஆகும்.  ஏர்ட் தீவிலும் மக்டொனால்ட் தீவிலும் எரிமலைகள் அவ்வப்போது குமுறுகின்றன. 
## மேற்சான்றுகள்

### உசாத்துணைகள்

* 
* 
* 
* 
* 
* 
* 
* 
* 
* 

## வெளி இணைப்புகள்
* 

பகுப்பு:தொன்மவியல் கண்டங்கள்
இந்தியக் குடியுரிமையாளர்களுக்கான நுழைவிசைவுத் தேவைகள்

[right|thumb|200px|The front cover of a contemporary [Indian passport]]

**இந்தியக் குடியுரிமையாளர்களுக்கான நுழைவிசைவுத் தேவைகள்** என்பது இந்தியா குடியுரிமையாளர்கள் மீது பிற நாட்டு நிருவாகங்கள் விதித்துள்ள நுழைவு அனுமதி கட்டுப்பாடுகள் ஆகும். 

## நுழைவிசைவுத் தேவைகள் வரைபடம்
thumb|centre|800px|
Countries and territories with visa-free or visa-on-arrival entries for holders of regular Indian passports

## நுழைவிசைவுத் தேவைகள்

### Dependent, Disputed, or Restricted territories
Visa requirements for Indian citizens for visits to various territories, disputed areas, partially recognised countries and restricted zones:

## Reciprocity

Indian Government has not drafted any laws to mandate reciprocity in visa agreements with other countries. While a very small number bilateral agreements have ended in reciprocity in visa arrangements, a large number of visa relationships continue to be highly skewed on one side or the other. This has highly restricted travelling freedom for Indian citizens outside India as well as restrictions on travel from countries which have traditionally welcomed Indian citizens with liberal visa policies.

### Full Reciprocity

India has achieved full reciprocity in Visa free/e-Visa Privileges with following countries:

* (Visa not required)
* (Visa not required)

### Partial Reciprocity

India has achieved partial reciprocity with following countries, where Indian Immigration rules affords the citizens of the following countries greater visa privileges than what the following countries provide for Indian Citizens:

### Complete disparity (At expense of Foreign Citizens)

Visa privileges provided by Indian immigration for citizens of these countries are considerably less than Visa Privileges provided by these countries to Indian Citizens:

## உசாத்துணை




பகுப்பு:தேசியம் அடிப்படையில் நுழைவிசைவுத் தேவைகள்
அரு. இலட்சுமணன்

**அருணாச்சலம் இலட்சுமணன்** (*Arunachalam Lakshmanan*, சுருக்கமாக *A. R. Lakshmanan*, 22 மார்ச்சு 1942 - 27 ஆகத்து 2020) இந்திய உச்ச நீதிமன்ற ஒய்வு பெற்ற நீதிபதி ஆவார். 2006 முதல் 2009 வரை இந்திய சட்டக் குழுவின் தலைவராக இருந்தார்.

தேவகோட்டையைச் சேர்ந்த இலட்சுமணன் சென்னையில் கல்வி பயின்றார். 1968 ஆம் ஆண்டில் வழக்குரைஞராகப் பதிவானார். அரசுத் தரப்பு வழக்குரைஞராகவும், பல வங்கிகளில் சட்ட ஆலோசகராகவும் பதவி வகித்தார். பிற்படுத்தப் பட்ட வகுப்பைச் சேர்ந்த சட்டம் பயிலும் மாணவர்களுக்குப் பயிற்சி அளிக்க தமிழ் நாடு அரசு இலக்சுமணனை அமர்த்தியது. சென்னை உயர்நீதி மன்றத்திலும், கேரளா உயர்நீதி மன்றத்திலும் நீதிபதியாகவும் பின்னர் இராசஸ்தான் உயர்நீதி மன்றத்தில் முதன்மை நீதிபதியாகவும்  அமர்த்தப் பட்டார். ஆந்திர உயர்நீதிமன்றத்திலும்  முதன்மை நீதிபதியாக இருந்தார். 2002 திசம்பர் அன்று இந்திய உச்ச நீதிமன்ற நீதிபதியாக  அமர்த்தப் பட்டார். 2007 மார்ச்சு மாதம் ஒய்வு  பெற்றார்.  உச்ச நீதிமன்றம் இவரை முல்லைப் பெரியாறு அணை விவகாரத்தில் தமிழ் நாடு அரசின் பிரதிநிதியாக அமர்த்தியது.

## உசாத்துணைகள்
*http://www.sci.nic.in/judges/bio/120_arlakshmanan.htm
*http://www.thehindu.com/2003/11/30/stories/2003113003850400.htm

பகுப்பு:1942 பிறப்புகள்
பகுப்பு:2020 இறப்புகள்
பகுப்பு:இந்திய உச்ச நீதிமன்ற நீதிபதிகள்
பகுப்பு:21-ஆம் நூற்றாண்டு இந்திய நீதிபதிகள்
பகுப்பு:சென்னை அரசியல்வாதிகள்
பகுப்பு:தமிழ் நீதிபதிகள்
சூரியச் சுழற்சி 2

**சூரியச் சுழற்சி 2** *(Solar cycle 2)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இரண்டாவது   சுழற்சியாகும்.  இச்சுழற்சி 1766 ஆம் ஆண்டு சூன் மாதம் தொடங்கி 1775 ஆம் ஆண்டு சூன் மாதம் வரையில் 9 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 2 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 115.8 எண்ணிக்கையும் (செப்டம்பர் 1769) குறைந்த பட்சமாக 7.2 எண்ணிக்கையுமாக கணக்கிடப்பட்டது.

சூரியச் சுழற்சி இரண்டின் காலத்தில் சூரியப் புள்ளிகளை உற்றுநோக்கிய அலெக்சாண்டர் வில்சன் வில்சன் விளைவைத் தோற்றுவித்தார்.

## மேற்கோள்கள்

பகுப்பு:சூரியச் சுழற்சிகள்
சூரியச் சுழற்சி 3

**சூரியச் சுழற்சி 3** *(Solar cycle 3)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட மூன்றாவது   சுழற்சியாகும் . இச்சுழற்சி 1775 ஆம் ஆண்டு சூன் மாதம் தொடங்கி 1784 ஆம் ஆண்டு செப்டம்பர் மாதம் வரையில் 9.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 2 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 158.5 எண்ணிக்கையும் (மே1778) குறைந்த பட்சமாக 9.5 எண்ணிக்கையுமாக கணக்கிடப்பட்டது . அதிகப்பட்ச கணிப்பான 158.5 என்பது சூரியச் சுழற்சி 22 ஐ ஒத்திருக்கிறது. சூலை 1989 இல் நிகழ்ந்த இம்மாறுபாடு மூன்றாவது முறையாக ஏற்பட்ட அதிகப்பட்ச கணக்கீட்டுக்குச் சமமாகும்

இச்சுழற்சிக் காலத்தில் வில்லியம் எர்செல் சூரியப் புள்ளிகளை உற்று நோக்கினார்

## மேற்கோள்கள்

பகுப்பு:சூரியச் சுழற்சிகள்
புவியியல் சார்ந்த குறியீடு

**[[புவிசார் குறியீடு|புவியியல்  குறியீடு]]** (*Geographical indication*, **GI**) என்பது ஒரு குறிப்பிட்ட இடத்தையோ, நாட்டையோ சார்ந்த தனித்தன்மை வாய்ந்த பொருட்களுக்கு வழங்கப்படும் குறியீடாகும். குறிப்பிட்ட உற்பத்தி பொருள் முறையாக பாரம்பரிய ரீதியில் தயாரிக்கப்பட்டதற்கும், தரத்தை காப்பதற்குமான சான்றாக இதை எடுத்துக்கொள்ளலாம்.

## மேற்கோள்கள்

## இவற்றையும் பார்க்கவும்
* இந்திய புவிசார் குறியீடு

பகுப்பு:வணிகவியல்
பகுப்பு:அறிவுசார் சொத்துரிமை
பகுப்பு:புவிசார் குறியீடு